શીર્ષક: અમદાવાદ શ્રેય હૉસ્પિટલ આગ : આઠનાં મોત, રૂપાણી સરકાર અને AMC સામે સવાલો કેમ?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
બીબીસી સંવાદદાતા રોક્સી ગાગડેકર છારા સાથે વાત કરતા એડિશનલ ચીફ ફાયર ઑફિસર રાજેશ ભટ્ટે ઘટનાની પુષ્ટિ કરી છે. 

હાલ હૉસ્પિટલ બિલ્ડિંગને સીલ કરી દેવામાં આવી છે અને એફએસએસએલ તપાસ શરૂ કરવામાં આવી છે. 

જોકે આ મામલામાં વિપક્ષ દ્વારા વિજય રૂપાણી સરકાર અને અમદાવાદ મ્યુનિસિપલ કૉર્પોરેશન પર સવાલો ઉઠાવાઈ રહ્યા છે.

આગની ઘટનાને પગલે લોકોએ હૉસ્પિટલ પર બેદરકારીનો પણ આરોપ મૂક્યો છે. હાલ પોલીસે શ્રેય હૉસ્પિટલના એક ડિરેક્ટર ભરત મહંતની અટકાયત કરી છે.

ભરત મહંતે સ્થાનિક મીડિયા સામે દાવો કર્યો છે કે ફેબ્રુઆરીમાં ફાયર સેફ્ટીનું ઇન્સ્પેક્શન કરવામાં આવ્યું હતું.

આ ઘટનામાં મૃકોના પરિવારજનોને ચાર-ચાર લાખ રૂપિયાની આર્થિક સહાયની જાહેરાત રાજ્ય સરકાર દ્વારા કરાઈ હોવાનું ડીડી ન્યૂઝ જણાવે છે. 

મુખ્ય મંત્રી રાહતનીધિમાંથી મૃતકોના પરિવારજનોને આર્થિક રાહત આપવામાં આવશે, આ સાથે જ ઈજાગ્રસ્તોને પણ 50 હજારની આર્થિક સહાય કરવાની જાહેરાત કરાઈ છે.

રાષ્ટ્રપતિએ શોક વ્યક્ત કર્યો  

અમદાવાદ હૉસ્પિટલમાં લાગેલી આગની ઘટના અંગે રાષ્ટ્રપતિના કાર્યાલયે નોંધ લીધી છે.

આ અંગે રાષ્ટ્રપતિ રામનાથ કોવિંદે ગુજરાતી ભાષમાં ટ્વીટ કરતાં લખ્યું : 

"ગુજરાતના અમદાવાદ ખાતે હૉસ્પિટલમાં કરુણ આગના અકસ્માત વિશે સાંભળીને દુખ થયું. સદ્ગત આત્માઓ માટે પ્રાર્થના તથા શોકગ્રસ્ત પરિવારો પ્રત્યે મારી સહાનુભૂતિ."

"આ ઘટનાના ઈજાગ્રસ્તો વહેલી તકે સ્વસ્થ થાય તેવી પ્રભુને પ્રાર્થના."

'અમદાવાદ મૉડલ નિષ્ફળ'

કૉંગ્રેસના નેતા અર્જુન મોઢવાડિયા ઘટના ઘટી છે ત્યાં શ્રેય હૉસ્પિટલ ખાતે પહોંચ્યા હતા અને આ ઘટના અંગે સવાલો ઉઠાવ્યા છે.

તેમણે શ્રેય હૉસ્પિટલને સર્ટિફિકેટ આપનાર કોવિડ-19 હૉસ્પિટલની મંજૂરી આપનારા અધિકારીઓ સામે પગલાં લેવાની માગ કરી છે.

તેમણે સુરતની ઘટના બાદ બીજી વખત ગંભીર નિષ્કાળજી સામે આવી હોવાનો આક્ષેપ કર્યો છે.

મોઢવાડિયાએ કહ્યું, "ભાજપની સરકાર આવી ઘટના બાદ એકાદ-બે બલીના બકરાને અંદર લઈજઈને લીપાપોથી કરે છે."

"સુરતની ઘટનામાં પણ લીપાપોથી કરાઈ, હજી જરૂરી કાર્યવાહી થઈ નથી."

તેમણે અમદાવાદ ઘટના સંદર્ભે સવાલ ઉઠાવતાં કહ્યું, "જેમણે હૉસ્પિટલને બિલ્ડિંગ, ફાયર-સેફ્ટી, ઇલેક્ટ્રિક-સેફ્ટીના સર્ટિફિકેટ આપ્યા એ અધિકારીઓની ચકાસણી કરવાની જવાબદારી હતી. આ ગંભીર નિષ્કાળજીનો મામલો છે."

તેમણે કહ્યું, "સિવિલ હૉસ્પિટલમાં બહાર આવેલી નિષ્કાળજીઓ અને એ પછી ઘટેલી આ ઘટના બાદ એક વાત ચોક્કસ છે કે જે 'અમદાવાદ મૉડલ'ની...